**IGÉNYLŐLAP**

**Az egyes fogyasztók által használt gyógyászati segédeszközök villamos energia fogyasztásának támogatásáról szóló 295/2022. (VIII.9) Korm. rendelet szerinti kedvezményre való jogosultság megállapításához**

Az igénylőlapot felhasználási helyenként és az alábbi adattartalommal kell kitölteni

1. A jogosult

1.1. Családi és utóneve:

1.2. Születési neve:

1.3. Anyja neve:

1.4. Születési hely, év, hó, nap:

1.5. Lakcíme:

1.6. Társadalombiztosítási Azonosító Jele (TAJ):

1.7. Telefonszáma és e-mail-címe (nem kötelező kitölteni):

1.8. Kedvezménnyel érintett mérő száma:

2. A jogosulttal egy háztartásban élő, gyógyászati segédeszközt napi rendszerességgel használó személy adatai (abban az esetben kötelező kitölteni, ha a lakossági fogyasztó nem saját jogán nyújtja be az igénylőlapot, annyiszor kell kitölteni, ahány vele egy háztartásban élő személyre igénybe veszi a jogosult):

2.1. Családi és utóneve:

2.2. Születési neve:

2.3. Anyja neve:

2.4. Születési hely, év, hó, nap:

2.5. Társadalombiztosítási Azonosító Jele (TAJ):

2.6. Telefonszáma és e-mail-címe (nem kötelező kitölteni):

3. A kérelem benyújtása során igazolni kell:

3.1. új felhasználási hely esetén az egyetemes szolgáltatásra vonatkozó szerződéses jogviszony fennállását, vagy

3.2. amennyiben az egyetemes szolgáltatási jogviszony alapján már történt számlakibocsátás, a kérelem benyújtását megelőzően kézhez kapott utolsó számla teljesítését.

4. Nyilatkozat

4.1. Tudomásul veszem, hogy a kérelemben foglaltak valódiságát a kormányhivatal ellenőrizheti.

4.2. Tudomásul veszem, hogy a jogosulatlanul igénybe vett kedvezményt törvényes késedelmi kamattal növelten az érintett egyetemes villamosenergia-szolgáltató részére vagyok köteles egy összegben visszafizetni.

4.3. A kormányhivatalnak a jogosultság elbírálásához, valamint a kedvezmény érvényesítéséhez és ellenőrzéséhez szükséges adatkezeléséhez, továbbá az egyetemes villamosenergia-szolgáltató részére történő adattovábbításhoz hozzájárulok.

4.4. Kijelentem és tudomásul veszem, hogy köteles vagyok bejelenteni a jogosultságom fennállásának feltételeiben vagy a felhasználási hely címe tekintetében történt változást – annak bekövetkeztétől számított 15 napon belül – a kormányhivatal részére.

4.5. Büntetőjogi felelősségem tudatában kijelentem, hogy a kérelemben feltüntetett adatok a valóságnak megfelelnek.

Dátum: .................év ....................... hó ........... nap

.......................................................
(a jogosult aláírása)

.......................................................
(a jogosulttal egy háztartásban élő, gyógyászati segédeszközt napi rendszerességgel használó személy aláírása – abban az esetben kell aláírni, ha a lakossági fogyasztó nem saját jogán nyújtja be az igénylőlapot)

**ÚTMUTATÓ**

**Az egyes fogyasztók által használt gyógyászati segédeszközök villamosenergia-fogyasztásának támogatásáról szóló 295/2022. (VIII.9.) Korm. rendelet szerinti kedvezményre való jogosultság megállapításához**

**1. Ki veheti igénybe a kedvezményt?**

Olyan lakossági fogyasztó, aki, vagy akivel egy háztartásban élő személy gyógyászati segédeszközt napi rendszerességgel használ.

Az egyes fogyasztók által használt gyógyászati segédeszközök villamos energia fogyasztásának támogatásáról szóló 295/2022. (VIII.9) Korm. rendelet szerint gyógyászati segédeszköznek tekinthető a társadalombiztosítási támogatással rendelt:

* elektromos kerekesszék;
* elektromos moped;
* hálózati áramról működő oxigén koncentrátor.

**2. Igénylőlap**

A kedvezményre való jogosultság megállapításához igénylőlap kitöltése és benyújtása szükséges. Az igénylőlap a kormányhivatal weboldaláról ([www.kormanyhivatal.hu](http://www.kormanyhivatal.hu)) tölthető le.

Az igénylőlapon a jogosult személy adatainak megadása kötelező, úgymint családi név és utónév, anyja neve, születési hely és idő, lakcím, TAJ-szám, illetve a kedvezménnyel érintett mérő száma. Telefonszám, illetve e-mail elérhetőség megadására is van lehetőség, de az nem kötelező.

A jogosulttal egy háztartásban élő, gyógyászati segédeszközt napi rendszerességgel használó személy adatait abban az esetben kötelező megadni, ha a lakossági fogyasztó nem saját jogán nyújtja be az igénylőlapot. A jogosulttal egy háztartásban élők adatait annyiszor kell megadni, ahány vele egy háztartásban élő személyre veszi igénybe a kedvezményt a jogosult.

A jogosulttal egy háztartásban élők esetében kötelező megadni családi nevet és utónevet, anyja nevét, születési helyét és idejét, lakcímet és a TAJ-számot. Telefonszám, illetve e-mail elérhetőség megadására is van lehetőség, de az nem kötelező.

Az igénylőlap a felhasználási hely szerint illetékes fővárosi és vármegyei kormányhivatal egészségbiztosítási ügyfélszolgálatán vagy kormányablakban nyújtható be.

**3. Igénylőlap mellékletei**

A kérelem benyújtása során igazolni kell:

* új felhasználási hely esetén a szolgáltatásra vonatkozó szerződéses jogviszony fennállását,

**vagy**

* amennyiben a szolgáltatási jogviszony alapján már történt számlakibocsátás, a kérelem benyújtását megelőzően kézhez kapott utolsó számla teljesítését.

**4. Nyilatkozat az igénylés során**

Az igénylőlapon öt pontból álló nyilatkozat található. Az igénylőlap aláírásával egyidejűleg, a nyilatkozat is elfogadásra kerül.

**5. Fontos tudnivalók a kedvezményről**

A kedvezmény adott személy tekintetében csak egy felhasználási helyen vehető igénybe, azonban egy felhasználási hely esetén több személyre vonatkozóan is igénybe vehető.

A kedvezményre vonatkozó jogosultság megállapítása esetén a kedvezmény mértéke – az egyes egyetemes szolgáltatási árszabások meghatározásáról szóló 259/2022. (VII. 21.) Korm. rendelet 2. § (1) bekezdésében meghatározott mennyiségen felül – jogosultanként 1697 kWh. A kedvezmény augusztus 1. és július 31. közötti időszakra (kedvezményes év) vonatkozik.

Kedvezményre való jogosultság megállapítására irányuló kérelem a kedvezményes év folyamán (augusztus 1. – július 31.) bármikor benyújtható. A kedvezmény a kérelem év közben történő benyújtása esetén a kérelem benyújtásának évében az évből hátralévő időtartamra naparányosan jár.

A kedvezményre való jogosultság ügyében a felhasználási hely szerint illetékes fővárosi és vármegyei kormányhivatal jár el és határozattal állapítja meg a kedvezményre való jogosultságot. A kedvezmény a végleges határozat szerinti időponttól jár.

Amennyiben az igénylőlapon megadott adatokban változás következik be – ideértve a jogosultság feltételeinek megszűnését és a jogosulttal egy háztartásban élő, gyógyászati segédeszközt napi rendszerességgel használó személy felhasználási helyében történő változást is – azt a jogosult a változás bekövetkezésétől számított 15 napon belül bejelenti a kormányhivatalnak.

A kormányhivatal kedvezménnyel érintett felhasználási helyen – a jogosultság feltételeinek fennállása céljából –ellenőrzést végezhet. Ha a jogosultság feltételei nem állnak fenn, a kormányhivatal a kedvezményre vonatkozó jogosultságot megvonja.

A kedvezményt jogosulatlanul igénybevevő a fogyasztott mennyiség kedvezmény nélkül számított ellenértékének és a kedvezmény ellenértékének az általános forgalmi adóval és a törvényes késedelmi kamattal növelt különbözetét 30 napon belül köteles a villamosenergia-szolgáltatónak megfizetni.

Ha a kedvezmény jogosulatlan igénybevételére az igénybevevőnek felróható okból került sor, a jogosulatlan igénybevevő a fenti különbözet vagy a kedvezmény összegét a határozathozatal napján érvényes jegybanki alapkamat kétszeresével növelten köteles az egyetemes szolgáltatónak 30 napon belül megfizetni.